รัฐบาลไทย-ข่าวทำเนียบรัฐบาล-กบข. จับมือไทยประกันชีวิต ออกแบบประกัน กบข. เกษมบำนาญ A1 และ กบข. เกษมบำนาญ A65
วันพุธที่ 19 กันยายน 2561
กบข. จับมือไทยประกันชีวิต ออกแบบประกัน กบข. เกษมบํานาญ A1 และ กบข. เกษมบํานาญ A65
กบข.จับมือไทยประกันชีวิต ออกแบบประกัน กบข. เกษมบํานาญ A1 และ A65 ตอบโจทย์สมาชิกวัยเกษียณที่ต้องการเงินบํานาญรายเดือนเพิ่มขึ้น จํานวนเงินเอาประกันภัยขั้นต่ํา 200,00 บาท ชําระเบี้ยครั้งเดียวเมื่ออายุครบ 60 ปี สมาชิกเลือกรับเงินบํานาญแบบรายเดือนหรือรายปี
กบข. จับมือไทยประกันชีวิต ออกแบบประกัน กบข. เกษมบํานาญ A1 และ กบข. เกษมบํานาญ A65 ตอบโจทย์สมาชิกวัยเกษียณที่ต้องการเงินบํานาญรายเดือนเพิ่มขึ้น จํานวนเงินเอาประกันภัยขั้นต่ํา 200,00 บาท ชําระเบี้ยครั้งเดียวเมื่ออายุครบ 60 ปี สมาชิกเลือกรับเงินบํานาญแบบรายเดือนหรือรายปี เบี้ยประกันลดหย่อนภาษีได้
นายวิทัย รัตนากร เลขาธิการคณะกรรมการ กองทุนบําเหน็จบํานาญข้าราชการ (กบข.) เปิดเผยว่า การนําเสนอสวัสดิการพิเศษที่เป็นเอกสิทธิ์เฉพาะสมาชิก กบข. สอดคล้องกับทิศทางการดําเนินงานใหม่ที่เน้นสมาชิกเป็นศูนย์กลาง เพื่อให้มั่นใจว่า สมาชิก กบข. ทุกท่านจะมีความสุขในปัจจุบันและมีคุณภาพชีวิตที่ดีในวัยเกษียณ โดยล่าสุดได้ร่วมกับ บริษัท ไทยประกันชีวิต จํากัด (มหาชน) ออกแบบประกันบํานาญ (annuity) “กบข. เกษมบํานาญ A1 และ กบข. เกษมบํานาญ A65” เพื่อสมาชิก กบข.
แบบประกันดังกล่าวออกแบบให้กับสมาชิก กบข. โดยเฉพาะ สมาชิกชําระเบี้ยครั้งเดียวเมื่อเกษียณอายุ 60 ปี และสามารถเลือกรับเงินบํานาญแบบรายเดือนหรือรายปีได้ ขึ้นอยู่กับเงื่อนไขของบริษัท โดยแบบประกัน กบข. เกษมบํานาญ A1 สมาชิกเลือกรับเงินบํานาญตั้งแต่ อายุ 61 ปีไปจนถึงอายุ 85 90 หรือ 99 ปี ส่วนแบบประกัน กบข. เกษมบํานาญ A65 หากสมาชิกไม่มีแผนใช้เงินในช่วง 5 ปีแรกนับจากเกษียณ ก็สามารถเลือกรับเงินบํานาญคืนตั้งแต่อายุ 65 ปีไปจนถึงอายุ 85 90 หรือ 99 ปี ซึ่งจะทําให้ได้รับยอดเงินบํานาญเพิ่มขึ้น จํานวนเงินเอาประกันภัยขั้นต่ําอยู่ที่ 200,000 บาท สมาชิกสามารถนําเบี้ยประกันชีวิตไปลดหย่อนภาษีได้
นายวิทัย รัตนากร กล่าวว่า แบบประกันบํานาญนี้ ตอบโจทย์ความต้องการของสมาชิก กบข. ที่ต้องการเงินบํานาญเพิ่มขึ้นจากเงินบํานาญที่ได้รับตรงจากกรมบัญชีกลาง สมาชิกอาจพิจารณานําเงินก้อนที่ได้รับจาก กบข. เมื่อออกจากราชการไปซื้อประกันบํานาญและทยอยรับเงินคืนเป็นเงินได้ในแต่ละเดือน เพื่อเสริมสภาพคล่องค่าใช้จ่ายในชีวิตประจําวันและได้รับความคุ้มครองชีวิตเพิ่มเติมอีกด้วย
สมาชิก กบข. ที่สนใจแบบประกันบํานาญ “กบข. เกษมบํานาญ A1 และ กบข. เกษมบํานาญ A65” สามารถกดใช้สิทธิ์ผ่าน GPF Mobile Application เลือกเมนู สิทธิประโยชน์ ตามด้วย เมนูย่อยประกันบํานาญเพื่อสมาชิก กบข. เมื่อกดใช้สิทธิ์ จะมีเจ้าหน้าที่ไทยประกันชีวิต ติดต่อกลับภายใน 1 – 2 วันทําการ สอบถามข้อมูลเพิ่มเติมได้ที่ Call Center ไทยประกันชีวิต 1124 กด 3 หรือ ติดต่อตัวแทนไทยประกันชีวิต
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1 ล้านคน มีมูลค่าสินทรัพย์สุทธิประมาณ 885,308 ล้านบาท (ข้อมูล ณ 31 ส.ค. 2561)
สอบถามข้อมูลเพิ่มเติมสําหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , มือถือ 099-465-6249 , อีเมล raviwan@gpf.or.th